पाएं अपने शहर की ताज़ा ख़बरें और फ्री ई-पेपरडाउनलोड करें
सुंदरनगर थाना अंतर्गत घोडाडीह तालाब में अपने दादा के साथ नहाने गए किशोर अभिषेक महतो (12) की तालाब में डूबने से शनिवार की सुबह मौत हो गई। आनन-फानन में परिजन उसे लेकर सदर अस्पताल पहुंचे, जहां डॉक्टरों ने उसे मृत घोषित कर दिया। पुलिस ने शव को पोस्टमाॅर्टम के लिए भेज दिया है। अभिषेक की मौत से परिजनों का रो-रोकर बुरा हाल है।
मृतक घोडाडीह गांव का ही रहने वाला था। अभिषेक सुबह अपने दादा के साथ तालाब में नहाने गया था। नहाने के दौरान ही वह तालाब में डूब गया। उसके दादा को इसकी जानकारी नहीं हुई। तालाब के पास उसे नहीं पाकर दादा घर पहुंचे। जहां परिजनों द्वारा बताया गया कि अभिषेक घर नहीं आया है।
इसके बाद परिजन दोबारा तालाब गए। स्थानीय गोताखोरों की मदद से उसके शव को खोजने में जुट गए। कुछ देर बाद अभिषेक को तालाब से बाहर निकाला गया, जिसके बाद परिजन उसे लेकर सदर अस्पताल पहुंचे। परिजनों के अनुसार, अभिषेक तैरना नहीं जानता था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn